ระเบียบองค์การบริหารส่วนจังหวัดพะเยาระเบียบองค์การบริหารส่วนจังหวัดพะเยาว่าด้วยข้อมูลข่าวสารและระยะเวลาการให้บริการข้อมูลข่าวสารขององค์การบริหารส่วนจังหวัดพะเยาพ.ศ. ๒๕๔๖ ด้วยพระราชบัญญัติข้อมูลข่าวสารของราชการพ.ศ.๒๕๔๐กำหนดให้หน่วยงานของรัฐต้องจัดให้มีการเผยแพร่ข้อมูลข่าวสาร และจัดระบบให้ประชาชนเข้าถึงข้อมูลข่าวสารของทางราชการและข่าวสารสาธารณะโดยสอดคล้องตามรัฐธรรมนูญแห่งราชอาณาจักรไทย พ.ศ. ๒๕๔๐ดังนั้นเพื่อให้การบริหาร การจัดระบบ การขอ การอนุญาตและการบริการข้อมูลข่าวสารของทางราชการที่อยู่ในความรับผิดชอบขององค์การบริหารส่วนจังหวัดพะเยาเป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมายและระเบียบของราชการองค์การบริหารส่วนจังหวัดพะเยาจึงขอออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนจังหวัดพะเยาว่าด้วยข้อมูลข่าวสารของทางราชการ พ.ศ. ๒๕๔๐ข้อ ๒[๑] ระเบียบนี้ให้ใช้บังคับตั้งแต่วันที่๓๑ ตุลาคม ๒๕๔๖ เป็นต้นไปข้อ ๓ บรรดาระเบียบ ข้อบังคับและคำสั่งอื่นใดขององค์การบริหารส่วนจังหวัดพะเยาในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงาน ลูกจ้างและผู้ซึ่งมาช่วยปฏิบัติงานขององค์การบริหารส่วนจังหวัดพะเยาข้อ ๕ ในระเบียบนี้ข้อมูลข่าวสารหมายความว่า สิ่งที่สื่อความหมายให้รู้เรื่องราว ข้อเท็จจริงข้อมูลหรือสิ่งใดๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบขององค์การบริหารส่วนจังหวัดพะเยาข้อ ๖ นายกองค์การบริหารส่วนจังหวัดพะเยารักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้นายกองค์การบริหารส่วนจังหวัดพะเยามีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ๗ ให้มี คณะกรรมการบริหารข้อมูลข่าวสารองค์การบริหารส่วนจังหวัดพะเยา เรียกโดยย่อว่ากขส.อบจ.พย. ประกอบด้วยปลัดองค์การบริหารส่วนจังหวัดพะเยา เป็นประธานคณะกรรมการ รองปลัดองค์การบริหารส่วนจังหวัดพะเยาเป็นรองประธานกรรมการ หัวหน้าสำนักปลัดองค์การบริหารส่วนจังหวัดพะเยาผู้อำนวยการกองกิจการสภาองค์การบริหารส่วนจังหวัดพะเยาผู้อำนวยการกองแผนและงบประมาณ ผู้อำนวยการกองคลัง ผู้อำนวยการกองช่าง เป็นกรรมการหัวหน้าฝ่ายบริหารงานทั่วไปเป็นกรรมการและเลขานุการข้อ ๘ ให้ กขส.อบจ.พย.มีอำนาจและหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดข้อมูลข่าวสาร(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานองค์การบริหารส่วนจังหวัดพะเยาหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดให้พระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความคิดเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๙) ดำเนินงานอื่นใดตามที่นายกองค์การบริหารส่วนจังหวัดพะเยามอบหมายข้อ ๙ การประชุม กขส.อบจ.พย.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ มติของ กขส.อบจ.พย.ต้องได้รับความเห็นชอบจากนายกองค์การบริหารส่วนจังหวัดพะเยาจึงจะดำเนินการตามมตินั้นได้หมวด๒การจัดระบบข้อมูลข่าวสาร ข้อ๑๑ให้ส่วนราชการในสังกัดองค์การบริหารส่วนจังหวัดพะเยา จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมาย ว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๒ ให้การดำเนินงานตามข้อ ๑๑ให้ส่วนราชการในสังกัดองค์การบริหารส่วนจังหวัดพะเยาจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงาน ในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ๑๓ ให้ส่วนราชการ ข้าราชการพนักงานหรือลูกจ้างของส่วนราชการ หรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกองค์การบริหารส่วนจังหวัดพะเยาสำหรับกรณีจำเป็นหรือเร่งด่วนอาจขอด้วยวาจาหรือทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ที่องค์การบริหารส่วนจังหวัดพะเยาประกาศกำหนดข้อ ๑๔การขอข้อมูลข่าวสารตามหมายเรียกพยานเอกสารของศาลให้นำเสนอนายกองค์การบริหารส่วนจังหวัดพะเยาพิจารณาอนุญาตและให้ข้าราชการผู้รับผิดชอบตั้งแต่ระดับ ๕ขึ้นไปเป็นผู้รับรองสำเนาข้อมูลข่าวสารข้อ ๑๕ ข้อมูลข่าวสารใด หากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ๑๖ให้ส่วนราชการในสังกัดองค์การบริหารส่วนจังหวัดพะเยารวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขาย จำหน่ายจ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของทางราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กขส.อบจ.พย.ข้อ ๑๗ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖โดยอนุโลมเว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ.๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่นายกองค์การบริหารส่วนจังหวัดพะเยา เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ กขส.บอจ.พย.กำหนดข้อ ๑๙ การเรียกค่าธรรมเนียมการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่องค์การบริหารส่วนจังหวัดพะเยา ประกาศกำหนดการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๒๐รายได้จากการขายหรือจำหน่ายข้อมูลข่าวสารตามข้อ ๑๘ และค่าธรรมเนียมตามข้อ๑๙ ให้ปฏิบัติตามระเบียบของราชการข้อ ๒๑การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสารระยะเวลาและค่าใช้จ่ายในการส่ง ทั้งนี้ นายกองค์การบริหารส่วนจังหวัดพะเยาเป็นผู้พิจารณาอนุญาตข้อ ๒๒ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารที่รับผิดชอบดำเนินการให้บริการภายในกำหนดระยะเวลา ดังนี้(๑) การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่ศูนย์ข้อมูลข่าวสารให้ดำเนินการให้แล้วเสร็จภายในวันที่ทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความรับผิดชอบของหน่วยงานในสังกัดให้พิจารณาดำเนินการให้แล้วเสร็จภายในวันที่ทำการที่ได้รับคำขอนั้น ถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินเจ็ดวันทำการในกรณีเหตุจำเป็นอาจขออนุมัติจากนายกองค์การบริหารส่วนจังหวัดหรือผู้ที่นายกองค์การบริหารส่วนจังหวัดมอบหมาย เพื่อขอขยายระยะเวลาออกไปได้แต่ต้องไม่เกินสิบห้าวันทำการหมวด๕สถานที่บริการข้อมูลข่าวสาร ข้อ ๒๓ สถานที่บริการข้อมูลข่าวสารของสำนักงานมีดังนี้(๑) ศูนย์ข้อมูลข่าวสารขององค์การบริหารส่วนจังหวัดพะเยาชั้น ๒ อาคารสำนักงานองค์การบริหารส่วนจังหวัดพะเยาเป็นสถานที่ติดต่อข้อมูลข่าวสารที่จัดให้ประชาชนตรวจดูตามกฎหมายว่าด้วยข้อมูลข่าวสารของราชการ(๒) หน่วยงานในสังกัดต่างๆเป็นสถานที่ที่ติดต่อข้อมูลข่าวสารอื่นๆ ที่อยู่ในความรับผิดชอบของหน่วยงานนั้นประกาศณ วันที่ ๓๑ ตุลาคม พ.ศ. ๒๕๔๖ไพรัตน์ ตันบรรจงนายกองค์การบริหารส่วนจังหวัดพะเยาสุภาพร/พิมพ์๑๒มีนาคม ๒๕๔๗สุนันทา/อรดา/ตรวจ๑๒เมษายน ๒๕๔๗A+B[๑] รก.๒๕๔๖/พ๑๔๖ง/๖๗/๒๒ ธันวาคม ๒๕๔๖